**Nolikums**

**Vīru spēļu 2025 Vislatvijas roņu salidojums Ķegumā.**

**Mērķis un uzdevumi:**

* Popularizēt veselīgu dzīvesveidu Ķegumā un Ogres novadā;
* Pulcināt ziemas peldētājus, atjaunojot ziemas pelžu tradīciju Ogres novadā;
* Popularizēt norūdīšanos un ziemas peldēšanu iedzīvotāju vidū, aktivizēt jau esošo ziemas peldētāju klubu darbību.

**Vieta un laiks:**

Salidojums norisināsies Ķeguma pludmalē, reģistrācija dalībai no plkst. 11.00, starts plkst. 12.00.

**Organizētāji:**

 Vīru spēļu 2025 Vislatvijas roņu salidojumu Ķegumā organizē Ķeguma Tautas nams sadarbībā ar Latvijas Ziemas peldēšanas federāciju un biedrību “ROKA”.

**Pasākuma formāts:**

Priecāsimies sveikt ziemas peldētājus salidojumā, kurā papildus iepazīšanās vai atkalredzēšanās priekam centīsimies atjaunot Ogres novada peldētāju kustību.

Katram dalībniekam jāveic vismaz 25m distance, dalībnieks kurš veiks garāko distanci iegūs specbalvu.

Reģistrētajiem salidojuma dalībniekiem būs iespēja uzēst zupu, sasildīties pirtiņā un karstā ūdens baļļā.

**Salidojuma programma:**

Plkst.11:00 – 12:00 Dalībnieku pieteikumu reģistrācija

Plkst.12:00 – 12:30 Atklāšanas ceremonija, informācija, iesildīšanās.

Plkst.12.30 – 14.00 Peldēšanās

Pēc plkst. 14.00 - Pasākuma noslēgums

\*Atkarībā no laika apstākļiem un pieteikušos dalībnieku skaita pasākuma organizatoriem ir tiesības programmu mainīt, par to paziņojot pasākuma dalībniekiem.

**Dalībnieki:**

* Pasākumā var piedalīties līdz 100 dalībniekiem, sasniedzot šo skaitu pieteikumu pieņemšana var tikt pārtraukta;
* Pasākumā piedalās dalībnieki, kuri ir reģistrēti;
* Pasākuma dalībniekiem, kuri jaunāki par 18 gadiem, nepieciešama vecāka, aizbildņa vai pilnvarotās personas klātbūtne pasākumā un reģistrācijā klātienē.

**Reģistrācija pasākumam:**

Pirms pasākuma elektroniski: <https://forms.gle/4m5Fv3AmAthhyGeXA>

Pasākuma dienā, 26. janvārī, no pulksten 11.00 līdz 12.00 reģistrācija tiek veikta klātienē Ķegumā, Ķeguma pludmalē.

Reģistrējoties pasākumam klātienē dalībnieks:

* apņemas uzrādīt personu apliecinošu dokumentu;
* aizpilda dalības pieteikuma anketu\*;

Aizpildot dalības pieteikuma anketu, dalībnieks ar savu parakstu apliecina:

* piekrišanu pasākuma nolikumam;
* sava veselības stāvokļa atbilstību ziemas peldēšanai ūdenī no 0 līdz +5C;
* personīgu atbildību par savu veselības stāvokli pasākuma laikā.

\*Dalībniekiem, kas jaunāki par 18 gadiem, pieteikuma anketu paraksta vecāki, aizbildnis vai pilnvarotā persona.

**Dalībnieku drošība**

Dalībnieku drošībai pasākuma vietā tiks nodrošināts glābējs un mediķis;

Aizliegts pirms peldēšanas lietot stimulējošus medikamentus, alkoholu, iesmērēt ķermeni ar vielām, kas silda ķermeni;

Dalībniekiem obligāti jāiepazīstas un jāievēro pasākuma drošības noteikumi. Dalībnieks apņemas necelt nekāda veida pretenzijas pret pasākuma organizatoriem iespējamo traumu gadījumā, kas radušās paša dalībnieka vainas, apstākļu nenovērtēšanas vai pārslodzes dēļ;

Ja dalībnieks redz, ka noteikumi netiek ievēroti, ieteicams brīdināt dalībnieku, kā arī skatītāju, kurš pārkāpj noteikumus un/vai paziņot par to pasākuma organizatoriem;

**Dalībnieku apģērbs**

Apģērbs – parasts peldēšanas peldkostīms, peldbikses, cepure.

**Reklāma**

Piesakoties pasākumam dalībnieki apliecina, ka piekrīt salidojuma laikā uzņemto fotogrāfiju un videomateriālu izmantošanai pasākuma organizatoru vajadzībām.

**Pasākuma nolikums un, tā izmaiņas**

Organizatori nenes atbildību par dalībnieku nolikuma nezināšanu un neievērošanu.

Pasākuma dalībnieks viennozīmīgi piekrīt šim nolikumam un apņemas to ievērot.

**Personas datu aizsardzība**

Piesakoties pasākumam, dalībnieks piekrīt savu personas datu apstrādei pasākuma organizēšanas vajadzībām. Dalībnieku reģistrēšanas objektīvai nodrošināšanai ir nepieciešams norādīt dalībnieka vārdu, uzvārdu, dzimumu, dzimšanas datus. Citi dati iesniedzami brīvas izvēles kārtībā.

Jebkurā brīdī pasākuma dalībniekam ir iespēja pieprasīt dzēst vai veikt labojumus savas personas datos.

Pasākuma dalībnieki, piesakoties dalībai, piekrīt pasākuma laikā uzņemto foto un videomateriālu izmantošanai pasākuma organizatora vajadzībām, tai skaitā, bet ne tikai publicēšanai Ogres novada mājaslapā, medijos un sociālajos portālos.

**KONTAKTI:**

Vita Skutele

Vita.skutele@ogresnovads.lv

+371 24423322